ET Euroopa Liidu Teataja L 31/48

KOMISJONI OTSUS,

4. veebruar 2011,

millega lubatakse vastavalt Euroopa Parlamendi ja nõukogu määrusele (EÜ) nr 258/97 viia toidu uuendkoostisosana turule kalast (Sardinops sagax) valmistatud peptiidtoode

(teatavaks tehtud numbri K(2011) 522 all)

(Ainult ingliskeelne tekst on autentne)

(2011/80/EL)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,

ning arvestades järgmist:

(1) 28. aprillil 2008 esitas äriühing Senmi Ekisu Co. Ltd. Soome pädevatele ametiasutustele taotluse viia toidu uuendkoostisosana turule kalast (Sardinops sagax) valmistatud peptiidtoode.

(2) 12. jaanuaril 2009 esitas Soome pädev toiduhindamisasutus esmase hindamisaruande. Selles aruandes jõuti järeldusele, et kalast valmistatud peptiidtoote võib turule viia.

(3) Komisjon edastas esmase hindamisaruande kõikidele liikmesriikidele 10. märtsil 2009.

(4) Määruse (EÜ) nr 258/97 artikli 6 lõikes 4 sätestatud 60päevase ajavahemiku jooksul esitati kooskõlas kõnealuse sättega põhjendatud vastuväited toote turustamise kohta.

(5) Seepärast konsulteeriti 14. augustil 2009 Euroopa Toiduohutusametiga (EFSA).

(6) 9. juulil 2010 jõudis Euroopa Toiduohutusameti eritoidu, toitumise ja allergia komisjon oma teaduslikus seisukohas sardiinist valmistatud peptiidtoote ohutuse kohta toidu uuendkoostisosana (2) järeldusele, et asjaomane toode on kavandatud kasutusviiside ja koguste korral ohutu.

(7) Teadusliku hindamise alusel on kindlaks tehtud, et kalast valmistatud peptiidtoode vastab määruse (EÜ) nr 258/97 artikli 3 lõikes 1 sätestatud kriteeriumidele.

(8) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA OTSUSE:

Artikkel 1

I lisas kirjeldatud kalast (Sardinops sagax) valmistatud peptiidtoodet tohib viia toidu uuendkoostisosana liidu turule ja kasutada II lisas loetletud toitudes.

Artikkel 2

Nimetus, mis kantakse käesoleva otsusega lubatud kalast (Sardinops sagax) valmistatud peptiidtoodet sisaldava toidu märgistusele, on „kala (Sardinops sagax) peptiidid”.

Artikkel 3

Käesolev otsus on adresseeritud äriühingule Senmi Ekisu Co., Ltd., Research & Development Department, 779–2 Noda, Hirano-Cho, Ohzu-City, Ehime 795-0021, Jaapan.

Brüssel, 4. veebruar 2011 Komisjoni nimel komisjoni liige John DALLI

(1) EÜT L 43, 14.2.1997, lk 1.

(2) EFSA Journal 2010; 8(7): 1684.

I LISA KALAST (SARDINOPS SAGAX) VALMISTATUD PEPTIIDTOOTE SPETSIFIKATSIOONID Kirjeldus Toidu uuendkoostisosa on peptiidisegu, mis on valmistatud kala (Sardinops sagax) lihaskoe leeliselisel proteaasiga katalüüsitud hüdrolüüsil, millele järgneb kolonnkromatograafia abil peptiidosa isoleerimine, kontsentreerimine vaakumis ja pihustuskuivatus. See on kollakasvalge pulber. Kala (Sardinops sagax) peptiidtoote spetsifikatsioon Peptiidid (1) (lühiahelalised peptiidid, dipeptiidid ja tripeptiidid, mille molekulmass on alla 2 kDa) ≥ 85 g/100 g Val-Tyr (dipeptiid) 0,1–0,16 g / 100 g Tuhk ≤ 10 g / 100 g Niiskus ≤ 8 g / 100 g (1) Kjeldahli meetod